Fólksbíl var ekið í veg fyrir annan sem kom úr gagnstæðri átt á Vesturlandsvegi skammt ofan við Brautarholt síðdegis sl. laugardag . Harður árekstur varð en ökumaðurinn sem ók í veg fyrir hina bifreiðina kvaðst alls ekki hafa tekið eftir henni þegar hann ákvað að taka U beygju og snúa við á veginum . Önnur bifreiðin hafnaði á hliðinni utan vegar . Tveir voru í öðrum bílnum og þrír í hinum . Allir voru fluttir á heilsugæslustöðina í Borgarnesi til skoðunar . Meiðsl voru aðallega mar eftir öryggisbelti sem allir voru blessunarlega með spennt , að sögn Theodórs Þórðarsonar yfirlögregluþjóns . Bifreiðarnar voru báðar óökufærar og voru fluttar á brott með kranabíl .